Die Herero-oorlog was die veldtog in Duits-Suidwes-Afrika (tans Namibië) wat in 1904 begin het met 'n opstand onder Herero's en ander stamme en gou dwarsdeur die land versprei het. Die Bondelswarts, die Namas en ander groepe het by die Herero's aangesluit. Die Duitse owerheid was 'n lang tyd op die verdediging en dit was nie voordat 20,000 blanke troepe gemobiliseer is en meer as £60,000,000 bestee is dat die opstand in 1907 onderdruk is nie. 179 Duitse offisiere en 2,169 manskappe het in die opstand gesneuwel. Die Herero-bevolking is van 97,000 na 20,000 verminder. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.